Britney Spears

Britney Jean Spears (sündinud 2. detsembril 1981 McCombis Mississippi osariigis) on USA poplaulja ja näitleja.

Ta on kirjutanud ka laulusõnu.

 Lapsepõlv 
Britney Jean Spears sündis kolmelapselise pere teise lapsena. Tal on vanem vend Bryan Spears ja noorem õde Jamie Lynn Spears. Tema vanemad on Jamie ja Lynne Spears.

8-aastaselt käis Spears "Mickey Mouse Clubi" proovivõtetel. Tema annet küll märgati, kuid samal aastal teda vastu ei võetud, sest ta oli liiga noor. Klubi liikmeks sai Spears 11-aastaselt ja ta osales telesarjas ligi kaks aastat.

15-aastaselt sõlmis Spears lepingu plaadifirmaga Jive Records. Aasta hiljem ilmus tema esimene heliplaat "...Baby One More Time".

 Eraelu 
Spears oli aastatel 2004–2007 abielus tantsija Kevin Federline'iga. Seda võib pidada Spearsi teiseks abieluks, sest 3. jaanuaril 2004 astus ta Las Vegases liitu lapsepõlvesõbra Jason Allen Alexanderiga. Abielu tühistati Las Vegase kohtus 5. jaanuaril, mis tegi liidu kestuseks vaid 55 tundi.

14. septembril 2005 sündis Britney ja Kevini poeg Sean Preston, 12. septembril 2006 poeg Jayden James. Kaheksa nädalat pärast teise poja sündi andis Britney sisse lahutuse, tuues põhjuseks ületamatud erimeelsused.

Oktoobris 2007 kaotas ta poegade üle vanemlikud õigused ja tohtis neid edaspidi ainult külastada, jaanuaris 2008 võeti ära ka see võimalus. Veebruaris 2008 sai ta õiguse oma lapsi vaatamas käia tagasi.

2008. aasta veebruaris sai Britney isa Jamie õiguse Britney eest hoolt kanda. Peale mitmeid kohtuistungeid sai Britney 12. novembril 2021. aastal Jamie eestkoste alt vabaks. Peaaegu 14 aasta jooksul, kui Jamiel oli Britney üle eestkosteõigus, kannatas Britney nii emotsionaalse kui füüsilise vägivalla all.

 Diskograafia 
Britney Spearsilt on seni (seisuga detsember 2016) ilmunud üheksa stuudioalbumit. Tema debüütalbum ja singel "...Baby One More Time" (1999) saavutas suure populaarsuse ning tõusis Suurbritannia edetabelis esikohale. Plaadilt ilmus kokku viis singlit.

Britney Spears on välja andnud mitu kogumikplaati. Esimene, "Greatest Hits: My Prerogative", ilmus 2004. aasta novembris. Album sisaldas peale varasemate hittlugude ka kolme uut: "My Prerogative" (kaver Bobby Browni laulust), "Do Somethin'" ja "I've Just Begun (Having My Fun)". Britney teine kogumikalbum, 2005. aastal ilmunud "B in the Mix: The Remixes", koosneb tema tuntuimate laulude remiksidest. Kolmas album "The Singles Collection" ilmus 2009. aasta oktoobris. Albumil oli ka uus hittlugu "3".

 Stuudioalbumid 
 1999 – "...Baby One More Time"
 2000 – "Oops!... I Did It Again"
 2001 – "Britney"
 2003 – "In the Zone"
 2007 – "Blackout"
 2008 – "Circus"
 2011 – "Femme Fatale"
 2013 – "Britney Jean"
 2016 – "Glory"

 Kogumikalbumid 
 2004 – "Greatest Hits: My Prerogative"
 2005 – "B in the Mix: The Remixes"
 2009 – "The Singles Collection"
 2011 – "B in the Mix: The Remixes Vol. 2"
 2012 – "Oops! I Did It Again: The Best of Britney Spears"
 2012 – "Playlist: The Very Best of Britney Spears"
 2013 – "The Essential Britney Spears"

 DVD-d 
 1999 – "Mickey Mouse Club: The best of Justin, Britney & Christina"
 1999 – "Time Out with Britney Spears"
 2000 – "Live and More!"
 2001 – "Britney: The Videos"
 2002 – "Live from Las Vegas"
 2004 – "In the Zone"
 2004 – "Greatest Hits: My Prerogative"
 2005 – "Britney & Kevin: Chaotic"
 2008 – "Circus"
 2009 – "Britney: For The Record"
 2011 – "Britney Spears Live: The Femme Fatale Tour" (ka blu-ray)

 Turneed 
 1998 – "Hair Zone Mall Tour"
 1999 – "…Baby One More Time Tour"
 2000 – "Crazy 2K Tour"
 2000 – "Oops!… I Did It Again World Tour"
 2001 – "Dream Within a Dream Tour"
 2004 – "The Onyx Hotel Tour"
 2007 – "The House of Blues Tour"
 2009 – "The Circus Starring: Britney Spears"
 2011 – "The Femme Fatale Tour"
 2017–2018 – "Piece of Me Tour"
 Püsikontserdisari 
 2013–2016 – "Britney: Piece Of Me"

 Filmid 
AastaFilmEestikeelne pealkiri  Märkused 1999  "Longshot"    2002  "Crossroads"  "Risttee"  2002  "Austin Powers in Goldmember"  "Austin Powers ja Kuldliige"  cameo 2003  "Pauly Shore Is Dead"   2004  "Fahrenheit 9/11"  "Fahrenheit 9/11"  dokumentaalfilm 2008  "Britney: For the Record"   dokumentaalfilm

 Sarjad 
AastaFilmEestikeelne pealkiri  Märkused 1991–1993  "The Mickey Mouse Club"    hooajad 6–7 1999  "Sabrina, the Teenage Witch"  "Sabrina, teismeline nõid"  cameo 2000  "The Simpsons"  "Simpsonid"  cameo 2002  "Legend of the Lost Tribe"    cameo 2003  "Punk'd"   cameo 2005  "Britney & Kevin: Chaotic"  "Britney ja Kevin: Kaootiline"  tõsielusari 2006  "Will & Grace"  "Will ja Grace"  jagu "Buy, Buy Baby" 2008  "How I Met Your Mother"  "Kuidas ma kohtasin teie ema"  jaod "Ten Sessions" ja "Everything Must Go" 2010  "Glee"  "Glee"  jagu "Britney/Brittany" 2015  "Jane the Virgin"  "Süütu Jane"  jagu "Chapter Twenty-Seven"

 Parfüümid 
NimiAastaMärksõna  Bränd Curious  2004   "Do you dare?"  Elizabeth Arden, Inc. Fantasy  2005  "Everybody has one..."  Elizabeth Arden, Inc. Curious: In Control  2006  "Are you?"  Elizabeth Arden, Inc. Midnight Fantasy  2007  "Magic Begins at Midnight"  Elizabeth Arden, Inc. Believe  2007  "The greatest freedom is to believe in yourself."  Elizabeth Arden, Inc. Curious Heart  2008  "Have you found yours yet?"  Elizabeth Arden, Inc. Hidden Fantasy  2009  "What do you have to hide?"  Elizabeth Arden, Inc. Circus Fantasy  2009  "Do you make it hot?"  Elizabeth Arden, Inc. Radiance  2010  "Choose your own destiny"  Elizabeth Arden, Inc. Cosmic Radiance  2011  "Be the brightest star in the universe"  Elizabeth Arden, Inc.

 Raamatud 
2000. aastal ilmus Britney Spearsi ja tema ema koostöös kirjutatud raamat "Britney Spears' Heart-to-Heart".

2008. aastal ilmus Britney Spearsi ema Lynne Spearsi raamat "Through the Storm", kus ta kirjeldab Britney rasket elu 2007. aastal.

2023. aastal ilmus Britney Spearsi raamat "The Woman in Me" (eesti keeles "Naine minus", 2024), milles ta kirjutab avameelselt aastatest, mil ta isa eestkoste all elas ja kuidas ta sellest eestkostest lõpuks vabanes. 

 Tunnustus 
 1999 – MTV Euroopa muusikaauhind – parim naislaulja, parim popartist, parim laul ("Baby One More Time") ja parim uustulnuk
 1999 – Billboardi muusikaauhind – aasta album "Baby One More Time", aasta naislaulja, aasta uustulnuk
 2000 – Billboardi muusikaauhind – aasta album "Oops!... I Did It Again"
 2004 – MTV Euroopa muusikaauhind – parim naislaulja
 2005 – Grammy auhind – parim tantsumuusikasalvestus "Toxic"
 2008 – MTV Video muusikaauhind – aasta video "Piece of Me"
 2008 – MTV Video muusikaauhind – parim naislaulja video "Piece of Me"
 2008 – MTV Video muusikaauhind – parim popvideo "Piece of Me"
 2008 – MTV Euroopa muusikaauhind – aasta artist
 2009 – MTV Video muusikaauhind – parim popvideo "Womanizer"
 2011 – MTV Video muusikaauhind – video Vanguardi auhind
 2011 – MTV Video muusikaauhind – parim popvideo "Till The World Ends"
 2014 – People's Choice Awards – lemmikpopartist

 Välislingid 

 Britney Spearsi koduleht (inglise keeles)
 Britney Spearsi Jive koduleht (inglise keeles)


Kategooria:Ameerika Ühendriikide lauljad
Kategooria:Ameerika Ühendriikide filminäitlejad
Kategooria:Ameerika Ühendriikide tantsijad
Kategooria:Ameerika Ühendriikide televisiooninäitlejad
Kategooria:Ameerika Ühendriikide muusikud

Kategooria:Sündinud 1981